Валюталық ескертпе

Валюталық ескертпе - несиегер мен экспортшыны өзара шарт жасасылған сәттен бастап оның төленген сәтіне дейін төлем валютасы бағамының құлдырауы қатерінен сақтандыру үшін халықаралық өзара шарттардың (несие, төлем, сауда шарттарының) міндетті талабы. Валюталық ескертпе - валюталық тәуекелді шектеудің және алдын алудың неғұрлым кең тараған формаларының бірі,
оны қолданғанда келісім-шартқа уағдаласқан төлем валютасы басқа, әдетте, салыстырмалы түрде тұрақты валютаға тәуелді жағдайға
қойылады.Банк терминдері мен ұғымдарының қазақша-орысша сөздігі. / Ғ. Сейіткасымов, Б. Бейсенғалиев, Ж. Бекболатұлы — Алматы: Экономика, 2006. ISBN 9965-783-20-9 Валюталық ескертпенің екі түрі қолданылады: тауардың бағасы (несиенің сомасы) туралы келісімге мәмілелік валюта ретінде тұрақты валютаны енгізу (бағам төмендеген кезде төлем валютасымен есептелетін жалпы құн тиісінше артады); төлем валютасының бағамы мәміле валютасының бағамымен салыстырғанда қалай өзгерсе, тауар бағасының (несие сомасының) өзгеруі туралы талап та сондай үйлесімде енгізіледі.Қаржы-экономика сөздігі. — Алматы: ҚР Білім жэне ғылым министрлігінің Экономика институты, «Зияткер» ЖШС, 2007. ISBN 978-601-215-003-2
Дереккөздер

Санат:Экономика